CELEX: C2005/217/39
Language: el
Date: 2005-09-03 00:00:00
Title: Απόφαση του Δικαστηρίου (πρώτο τμήμα), της 21ης Ιουλίου 2005, στην υπόθεση C-207/04 (αίτηση της Commissione tributaria provinciale di Novara για την έκδοση προδικαστικής αποφάσεως): Paolo Vergani κατά Agenzia delle Entrate Ufficio di Arona (Κοινωνική πολιτική — Ισότητα αμοιβών και ίση μεταχείριση μεταξύ ανδρών και γυναικών — Αποζημίωση εθελουσίας εξόδου — Φορολόγηση με βάση την ηλικία — Φορολογικό πλεονέκτημα)

3.9.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 217/20
            
         
      ΑΠΌΦΑΣΗ ΤΟΥ ΔΙΚΑΣΤΗΡΊΟΥ
   
   (πρώτο τμήμα)
   της 21ης Ιουλίου 2005
   στην υπόθεση C-207/04 (αίτηση της Commissione tributaria provinciale di Novara για την έκδοση προδικαστικής αποφάσεως): Paolo Vergani κατά Agenzia delle Entrate Ufficio di Arona (1)
   
   (Κοινωνική πολιτική - Ισότητα αμοιβών και ίση μεταχείριση μεταξύ ανδρών και γυναικών - Αποζημίωση εθελουσίας εξόδου - Φορολόγηση με βάση την ηλικία - Φορολογικό πλεονέκτημα)
   (2005/C 217/39)
   Γλώσσα διαδικασίας: η ιταλική
   Στην υπόθεση C-207/04, με αντικείμενο αίτηση εκδόσεως προδικαστικής αποφάσεως δυνάμει του άρθρου 234 ΕΚ, που υπέβαλε η Commissione tributaria provinciale di Novara (Ιταλία) με απόφαση της 26ης Απριλίου 2004, η οποία περιήλθε στο Δικαστήριο στις 10 Μαΐου 2004, στο πλαίσιο της δίκης Paolo Vergani κατά Agenzia Entrate Ufficio Arona, το Δικαστήριο (πρώτο τμήμα), συγκείμενο από τους P. Jann, πρόεδρο τμήματος, N. Colneric (εισηγήτρια), K. Schiemann, E. Juhász και E. Levits, δικαστές, γενικός εισαγγελέας: D. Ruiz-Jarabo Colomer, γραμματέας: L. Hewlett, κύρια υπάλληλος διοικήσεως, εξέδωσε στις 21 Ιουλίου 2005 απόφαση με το ακόλουθο διατακτικό:
   Η οδηγία 76/207/ΕΟΚ του Συμβουλίου, της 9ης Φεβρουαρίου 1976, περί της εφαρμογής της αρχής της ίσης μεταχειρίσεως ανδρών και γυναικών, όσον αφορά την πρόσβαση σε απασχόληση, την επαγγελματική εκπαίδευση και προώθηση και τις συνθήκες εργασίας, πρέπει να ερμηνευθεί υπό την έννοια ότι απαγορεύει διάταξη όπως η επίδικη στην κύρια δίκη, η οποία παρέχει στους εργαζομένους που έχουν συμπληρώσει το πεντηκοστό έτος της ηλικίας τους, εφόσον πρόκειται για γυναίκες, και το πεντηκοστό πέμπτο έτος της ηλικίας τους, εφόσον πρόκειται για άνδρες, ως κίνητρο εθελουσίας εξόδου, πλεονέκτημα συνιστάμενο στη φορολόγηση με μειωμένο κατά το ήμισυ συντελεστή των ποσών που καταβάλλονται λόγω της λήξεως της σχέσεως εργασίας.
   
      (1)  ΕΕ C 179 της 10.07.2004.